
NOTULE van die Algemene Jaarvergadering van Eden Tweekamp wat gehou is op Woensdag 15 Oktober 2025 om 18:00 via MS TEAMS. 

Join Teams Meeting 
https://teams.live.com/meet/9323999097939?p=EbqgHMOu3hib5LZf0j  

1	Opening en verwelkoming: Die voorsitter, Stephnie McKay, wens almal welkom en bedank almal vir hulle tyd en moeite ingesit in tweekamp. Liga 1 het reeds gister op Knysna afgeskop met 130 deelnemers. Meegevoel met Anita Louw se familie word ook uitgespreek met haar afsterwe. Sy was beslis ‘n voorbeeld van ‘n getroue tweekamper.
2	Presensie: Verskonings vir die volgende aangeteken: Jana Botha, Wian Small, Magdel Kotze, Lou-Let Fourie, Mario Essau. 
3	Finalisering van sakelys: Geen byvoegings
4	Goedkeuring van vorige notule: Word goedgekeur. Voorsteller - L Robinson en sekondant J Koen.
5	Sake uit die notule: Geen
6	Voorsittersverslag: Stephnie McKay [voorsitter] lê haar verslag voor vir 2025. Sy benadruk ‘n paar hoogtepunte maar verwys ook na die uitdagings wat daar voorlê. Haar slotsom dui daarop dat tweekamp in Eden gesond is en dat daar ‘n baie goeie verhouding is met DCAS, Eden Sportraad en SA Tweekamp. Sy bedank ook in die besonder die getroue borge betrokke by Eden Tweekamp.
7	Finansiële verslag: Dave van der Walt [operasionale bestuurder & tesourier] lewer die 34ste ongekwalifiseerde geouditeerde finansiële verslag. Nadat die voorlopige state uitgestuur is het die lede kans gekry om geskrewe vrae aan die ouditeur te rig. Niks is ontvang nie. Hy lig sekere sake uit en verduidelik dit. Ook dat die bedrag wat weerspieël word nie die werklike status aandui nie aangesien daar reeds fondsinbetalings was vanaf DCAS vir die nuwe jaar. Die voorgelegde state word eenparig en met dank aanvaar.
8	Affiliasie [R100] en lisensiering [R150] - 2025/26: Is deur die EXCO bespreek en word so aanbeveel. Verhoogde aanslag deur SA Tweekamp en kwaai verhoging in fasiliteitshuurtariewe het die R10 verhoging in registrasiekoste meegebring.  Affiliasie van lede bly egter dieselfde.    
9	Verslag : SA Kampioenskappe 2025: Stephnie McKay/Dave van der Walt rapporteer daaroor. Die 48ste SA Kampioenskappe is 21/22 Maart op Oudtshoorn afgehandel. Met meer as 900 ingeskrewe atlete uit 14 provinsies en naby 4000 toeskouers het dit die infrastruktuur kwaai getoets. Die samewerking van alle partye het hierdie uitdagings in oplossings omskep. Veral hier word die rol wat Oudtshoorn se burgermeester, Johan Allers, gespeel het, hoog waardeer. Pluimpies moet beslis gaan aan die tuisprovinsie, Eden, die Weskaap Tweekampforum [Eden, WP, Boland], Jakhals Events, Highgate vir die grondwerk gedoen. Dit was puik! WP het weer as wenspan die trofee gelig! Eden beklee tans die vierde plek op die nasionale ranglys!
10	Ontwikkeling: Gestremde atlete se ontwikkeling speel ‘n belangrike rol in Eden Tweekamp. Daar word veral op Eljada en Up the Dowms gekonsentreer.  Ook word aandag daaraan gegee om met werkswinksels hulle as beamptes te kwalifiseer. Daar word ook ontwikkelingsklinieke op Knysna, Hessequa en Oudtshoorn gehou met die samewerking van DCAS asook ‘n kapasiteitswerkswinkel vir dames en gestremdes. Eden se geregistreerde atleettal het in 2025 die 300-tal verbygesteek!
11	Skolekompetisie: Daar word 5 ligabyeenkomste gehou waar skole ‘n geintegreerde deel speel. Tydens SA2025 het Eden skole ook rostrumplekke behaal.
12	Webtuiste & Facebookblad: Eden Tweekamp se kommunikasiestelsel werk baie goed. Die nuwe webstuiste [ www.edenbiathlon.com ] is in werking en op datum terwyl die FB-blad baie aktief is.  Ook word met alle ouers/atlete op ‘n whatsapp-groep gekommunikeer.  	
13	Toekomsbeplanning – Eden Tweekamp; Die EXCO gee deurlopend daaran aandag. Op 14 Jan 2026 word ‘n strategiese beplanningsvergadering gehou waar daar hieraan aandag gegee word.
14	BYEENKOMSTE
14.1	Vrystaat Interprovinsiaal 2025			Bloemfontein		   4 Okt 2025
14.2	OP Interprovinsiaal 2025				Gqeberha		   1 Nov 2025  [Eden gaan daaraan deelneem]
14.3	HIGHGATE Interprovinsiaal  2026 		Oudtshoorn		  7  Febr 2026 [Eden gaan daaraan deelneem]
14.4	SA Kampioenskappe 2026 			Oudtshoorn         20/21 Maart 2026
14.5	Registrasie en inskrywings - atlete
15	DATUMBEPALINGS 2025/26 [sien aanghegte skrywe] – Die EXCO het reeds goedkeuring verleen en beveel aan dat die AJV dit aanvaar.  Eenparig.
16	Administrasiekoste:  Operasionele Bestuurder & Voositter. Op hulle aanbeveling word besluit dat die status quo gehandhaaf word. Eenparig.
17	NUWE PROGRAM: Die voorsitter verwys na die aanpassings, inskrywings, uitslae wat betrekking het op die SA program wat gebruik word. Sy verduidelik ook van die uitdagings rondom atlete wat ingeskryf word maar nie opdaag nie en hoe dit in die toekoms hanteer sal word.
18	Kleurebestellings: Magdel Kotzé as deel van die EXCO, hanteer alle kleresake. Sy sal ‘n inligtingsbrief saamstel wat aan alle lede gestuur sal word. Die nuwe klere het baie goeie reaksie uitgelok by die SA2025 en HG.
19	Ouditeure: Lamprecht & Meyer word weer aangestel vir 2026.
20	Aanbied van SA Kampioenskappe 2026: Dave gee meer inligting – daar word alreeds sedert April 2025 daaraan gewerk. Verskeie vergaderings is alreeds gehou, venues is in plek gekry, befondsing is bekom en daar word op gereelde basis met moontlik borge gekommunikeer. Daar is ook konstante kontak met SA Tweekampbestuur met die reëlings.  Alles vorder dus goed.

Daar is geen verdere sake nie en die voorsitter bedank almal, in die besonder vir Leana Robinson. Sy word sterkte toegewens met haar herstelproses. Die vergadering verdaag om 18:50.

